Alfonso Soriano

Alfonso Guilleard Soriano (lahir 7 Januari 1976) ialah seorang bekas pemain besbol profesional berasal dari Republik Dominika. Beliau bermain sebagai pemadang kiri (left fielder) dan penjaga tapak kedua (second baseman). Soriano pernah beraksi dalam Major League Baseball (MLB) bersama pasukan New York Yankees, Texas Rangers, Washington Nationals, dan Chicago Cubs. Beliau juga pernah bermain dalam liga besbol profesional Jepun (Nippon Professional Baseball) bersama pasukan Hiroshima Toyo Carp.

Soriano memulakan kerjaya profesionalnya di Jepun bersama pasukan Hiroshima pada tahun 1996, sebelum menandatangani kontrak sebagai ejen bebas dengan Yankees pada tahun 1998. Beliau kemudiannya bermain dalam liga kecil (minor league) dan muncul sebagai Pemain Terbaik (MVP) dalam All-Star Futures Game pada tahun berikutnya. Soriano membuat penampilan sulung dalam MLB bersama Yankees dan membantu pasukan itu memenangi dua kejuaraan Liga Amerika (American League).

Selepas musim 2003, Yankees menukar Soriano kepada Tpasukan Texas Rangers. Kemudian, Rangers pula menukarnya kepada Washington Nationals selepas musim 2005. Pada tahun 2007, beliau menandatangani kontrak sebagai ejen bebas bersama Chicago Cubs. Pada tahun 2013, Cubs menukar Soriano kembali ke Yankees, dan beliau dilepaskan oleh Yankees pada tahun 2014.

Sepanjang kerjayanya, Soriano dipilih sebagai All-Star MLB sebanyak tujuh kali dan memenangi Anugerah MVP untuk All-Star Game pada tahun 2004. Beliau juga memenangi Anugerah Silver Slugger sebanyak empat kali. Pada tahun 2006, Soriano menjadi salah seorang daripada hanya enam pemain dalam sejarah MLB yang berjaya menyertai kelab 40–40, iaitu mencatat 40 home run dan 40 stolen base dalam satu musim.

Soriano pada awalnya bermain sebagai penjaga tapak kedua untuk Yankees dan Rangers, sebelum ditukar posisi menjadi pemain pemadang luar (outfielder) ketika bersama Nationals. Beliau juga merupakan salah seorang daripada hanya 58 pemain MLB yang berjaya mencatat lebih daripada 400 home run sepanjang kerjaya, dan ketika beliau bersara, Soriano berada di tempat ketujuh dalam senarai home run terbanyak dalam kalangan pemain aktif.

 Pautan luar 

Category:Kelahiran 1976
Category:Orang hidup
Category:Pemain besbol Republik Dominika
Category:Pemain Chicago Cubs
Category:Pemain Hiroshima Toyo Carp
Category:Pemain New York Yankees
Category:Pemain Texas Rangers
Category:Pemain Washington Nationals
Category:Pemain World Baseball Classic 2006